
JTO JUBILIEJUS: LIETUVA VIS DAR NEĮVEIKIA "NAUJOKAMS BŪDINGŲ 
S I NDROMŲ" ; 

Per ketverius narystės Jungtinių Tautų Organizacijoje metus 
Lietuva "dar nejveikė naujokams būdingų sindromų, kartais 
elgdamasi patikliai, o kartais - įtariai", kalbėjo Užsienio 
reikalų ministras Povilas Gylys, antradienį pradėdamas dviejų 
dienų konferenciją "Jungtinių Tautų Organizacija. Lietuvos 
dalyvavimas jos veikloje". 

Jungtinių Tautų 50-mečio minėjimo Lietuvoje nacionalinio 
komiteto ir Užsienio reikalų ministerijos Vilniuje surengta 
konferencija skirta JTO jubiliejui, kuris visame pasaulyje bus 
pažymėtas spalio 24 dieną. 

Daugiau kaip 60 metų diplomatine veikla užsiėmęs mūsų šalies 
atstovas Prancūzijoje ir JAV Stasys Antanas Bačkis apžvelgė 
Jungtinių Tautų įkūrimo istoriją, prisiminė ilgus dešimtmečius 
trukusį Lietuvos kelią į šią organizaciją. 

Lietuvos nepaprastasis ir įgaliotasis ambasadorius Jungtinėse 
Tautose Oskaras Jusys konferencijoje pabrėžė, kad 1991 metų 
rugsėjo 17 dieną Lietuvai tapus šios organizacijos nare, visos 
159 jai priklausančios valstybės taip pripažino mūsų šalies 
valstybingumą ir užtikrino suverenumą. Lietuvai taip pat buvo 
suteikta galimybė kalbėti apie savo problemas tarptautiniuose 
formuose, pažymėjo diplomatas. 

Lietuva turi nuolatinę atstovybę prie JT Niujorke, kuriai nuo 
91 metų vadovavo ambasadorius prie JTO Anicetas Simutis, o nuo 
praėjusių metų rugsėjo Lietuvos ambasadorius prie JTO Niujorke 
yra Oskaras Jusys. 


LIETUVOS VADOVAS DOMĖJOSI, KAIP RENGIAMI PREZIDENTŪROS RŪMA I 

Antradienį Respublikos Prezidentas Algirdas Brazauskas 
apžiūrėjo naujuosius Prezidentūros rūmus, domėjosi 
archeologinių tyrimų, projektavimo ir restauravimo darbais. 

Kaip žinoma, Prezidentūra kuriasi reprezentaciniame XIX 
amžiaus ansamblyje sostinės senamiestyje, kuriame pastaraisiais 
metais dirbo Prancūzijos ambasada, iki šiol veikia Lietuvos 
menininkų rūmai. 

Prancūzijos ambasados nuomotose patalpose pirmajame rūmų 
aukšte nuo spalio pradžios jau dirba kai kurios Prezidentūros 
tarnybos. Čia persikėlė Malonės bei Pilietybės komisijos, ūkio 
skyrius, patarėjai mokslo, kultūros, švietimo, sporto ir kitais 
klausimais. O pats valstybės vadovas ir likusieji Prezidentūros 
darbuotojai vis dar įsikūrę Seimo rūmuose. 

Pagal reprezentacinio ansamblio pritaikymo Prezidentūrai 
projektą Lietuvos Prezidento kabinetas bus įrengtas antrajame 
rūmų aukšteg Čiia-taip-pai bus-oficiahiy-deryby—K—pasttartmų 

GEDIMINO PILIS VĖL ATVIRA LANKYTOJAMS 
Antradienį po beveik pusmetį trukusio kapitalinio remonto 

lankytojams vėl atvėrė duris sostinės simbolis - Gedimino 

pilies bokštas. Čia įrengtą naująją ekspoziciją pirmieji 

apžiūrėjo Respublikos Prezidentas Algirdas Brazauskas, Seimo 

Pirmininkas Česlovas Juršėnas, Ministras Pirmininkas Adolfas 

Šleževičius, Vyriausybės nariai, kultūros įstaigų vadovai. r“ 
Lietuvos nacionaliniam muziejui priklausančio bokšto 

ekspozicija pakeista po beveik trijų dešimtmečių. (G.M.) --0-- 


